CELEX: 32006D0690
Language: el
Date: 2006-10-12 00:00:00
Title: 2006/690/ΕΚ: Απόφαση της Επιτροπής, της 12ης Οκτωβρίου 2006 , για την τροποποίηση του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου, ως προς τις εξαιρούμενες εφαρμογές μολύβδου σε υαλοκρύσταλλα, για τις ανάγκες προσαρμογής στην τεχνική πρόοδο [κοινοποιηθείσα υπό τον αριθμό Ε(2006) 4789]   (Κείμενο που παρουσιάζει ενδιαφέρον για τον ΕΟΧ)

14.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 283/47
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 12ης Οκτωβρίου 2006
   για την τροποποίηση του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου, ως προς τις εξαιρούμενες εφαρμογές μολύβδου σε υαλοκρύσταλλα, για τις ανάγκες προσαρμογής στην τεχνική πρόοδο
   [κοινοποιηθείσα υπό τον αριθμό Ε(2006) 4789]
   (Κείμενο που παρουσιάζει ενδιαφέρον για τον ΕΟΧ)
   (2006/690/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2002/95/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού (1), και ιδίως το άρθρο 5 παράγραφος 1 στοιχείο β),
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 2002/95/ΕΚ, η Επιτροπή έχει την υποχρέωση να αξιολογεί ορισμένες επικίνδυνες ουσίες των οποίων η χρήση απαγορεύεται κατά την έννοια του άρθρου 4 παράγραφος 1 της ίδιας οδηγίας.
            
         
               (2)
            
            
               Υαλοκρύσταλλα χρησιμοποιούνται ολοένα και περισσότερο για διακοσμητικούς σκοπούς σε είδη ηλεκτρικού και ηλεκτρονικού εξοπλισμού. Από τη στιγμή που η οδηγία 69/493/ΕΟΚ του Συμβουλίου, της 15ης Δεκεμβρίου 1969, περί προσεγγίσεως των νομοθεσιών των κρατών μελών των αναφερομένων στα προϊόντα εκ κρυστάλλου (2), προβλέπει την περιεκτικότητα των υαλοκρυστάλλων σε μόλυβδο και ότι η υποκατάσταση του μολύβδου στα υαλοκρύσταλλα είναι τεχνικώς ανέφικτη, η χρήση επικίνδυνων ουσιών σε ειδικά υλικά και κατασκευαστικά στοιχεία που καλύπτονται από την εν λόγω οδηγία είναι αναπόφευκτη. Συνεπώς, τα εν λόγω υλικά και κατασκευαστικά στοιχεία πρέπει να εξαιρεθούν από την απαγόρευση.
            
         
               (3)
            
            
               Κάποιες εξαιρέσεις από την απαγόρευση ορισμένων ειδικών υλικών ή κατασκευαστικών στοιχείων πρέπει να είναι περιορισμένης κλίμακας, ώστε να επιτευχθεί σταδιακή κατάργηση της χρήσης επικίνδυνων ουσιών σε είδη ηλεκτρικού και ηλεκτρονικού εξοπλισμού, δεδομένου ότι η χρήση των ουσιών αυτών σε τέτοιες εφαρμογές θα πάψει να είναι αναπόφευκτη.
            
         
               (4)
            
            
               Σύμφωνα με το άρθρο 5 παράγραφος 1 στοιχείο γ) της οδηγίας 2002/95/ΕΚ, κάθε εξαίρεση του παραρτήματος επανεξετάζεται υποχρεωτικά κάθε τέσσερα χρόνια ή τέσσερα χρόνια μετά την προσθήκη ενός είδους στον κατάλογο.
            
         
               (5)
            
            
               Συνεπώς, η οδηγία 2002/95/ΕΚ πρέπει να τροποποιηθεί αναλόγως.
            
         
               (6)
            
            
               Σύμφωνα με το άρθρο 5 παράγραφος 2 της οδηγίας 2002/95/ΕΚ, η Επιτροπή διαβουλεύτηκε με τα ενδιαφερόμενα μέρη.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 18 της οδηγίας 2006/12/ΕΚ του Ευρωπαϊκού Κοινοβουλίου και του Συμβουλίου (3),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα της οδηγίας 2002/95/ΕΚ προστίθεται το ακόλουθο σημείο 29:
   
      
                  «29.
               
               
                  Μόλυβδος υαλοκρυστάλλων όπως ορίζεται στο παράρτημα Ι (κατηγορίες 1, 2, 3 και 4) της οδηγίας 69/493/ΕΟΚ του Συμβουλίου (4).
               
            
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 12 Οκτωβρίου 2006.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 37 της 13.2.2003, σ. 19. Οδηγία όπως τροποποιήθηκε τελευταία με την απόφαση 2006/310/ΕΚ της Επιτροπής (ΕΕ L 115 της 28.4.2006, σ. 38).
   
      (2)  ΕΕ L 326 της 29.12.1969, σ. 36. Οδηγία όπως τροποποιήθηκε τελευταία με την πράξη προσχώρησης του 2003.
   
      (3)  ΕΕ L 114 της 27.4.2006, σ. 9.
   
      (4)  ΕΕ L 326 της 29.12.1969, σ. 36. Οδηγία όπως τροποποιήθηκε τελευταία με την πράξη προσχώρησης του 2003.».